ગુજરાતમાં આંતકવાદી ઘૂસ્યા હોવાની માહિતી બાદ સતત સતર્કતા રાખવામાં આવી રહી છે. ત્યારે ઓખના દરિયામાં 85 નોટિકલ માઇલ દૂર જામ સલાયા પાસે અલ સબીર પિયા નામની બોટને દરિયામાં 150 કિલોનો કેમેરા મળી આવતા માછીમારોએ તે કેમેરા પોલીસને સુપ્રત કર્યો હતો. આટલો વનજદાર કેમેરા જોતા અધિકારીઓ પણ આશ્ચર્યમાં મૂકાયા હતા. જોકે તપાસ બાદમાં કેમેરા ઓનજીસીના ઓઇલ દ્વારા તેલ સંશોધન માટેનું હોવાનું જાણવા મળ્યું હતું. તેમજ ઓનએનજીસીએ આ કેમેરાની માલિકીના પુરાવા રજૂ કરીને કેમેરાની માલિકી લીધી હતી.